Girolamo Cardano
Store norske leksikon,Realfag,Matematikk,Matematikkens grunnlag og historie,Biografier innen matematikk
Girolamo Cardano var en italiensk matematiker og lege, professor ved en rekke italienske universiteter, dels i matematikk, dels i medisin. Hans medisinske verk, De subtilitate rerum (1550), viser et inngående kjennskap til tidens medisinske viten og inneholder tanker og ideer forut for sin samtid.
Cardanos matematiske hovedverk er Ars magna sive de regulis algebraicis liber unus (1545). I dette finnes blant annet løsningen av den allmenne tredjegradsligning – det første viktige fremskritt i matematikk utover det den klassiske oldtid hadde gitt. Men Cardanos navn er med urette knyttet til denne oppdagelsen idet han hadde fått løsningen – under strengt taushetsløfte – av en annen italiensk matematiker, Tartaglia. Rimeligvis var problemet også løst før dette av en tredje italiener, del Ferro, i 1505. Cardano må også regnes som en av grunnleggerne av sannsynlighetsregningen. Les mer i Store norske leksikon matematikk Eksterne lenker Girolamo Cardano på MacTutor History of Mathematics archive